CELEX: 62022CN0183
Language: fi
Date: 2022-03-10 00:00:00
Title: Asia C-183/22: Ennakkoratkaisupyyntö, jonka Conseil d'État (Ranska) on esittänyt 10.3.2022 – Saint-Louis Sucre v. Premier ministre, Ministre de l’Agriculture et de l’Alimentation ja SICA des betteraviers d’Etrepagny

30.5.2022   
            
            
               FI
            
            
               Euroopan unionin virallinen lehti
            
            
               C 213/30
            
         
      Ennakkoratkaisupyyntö, jonka Conseil d'État (Ranska) on esittänyt 10.3.2022 – Saint-Louis Sucre v. Premier ministre, Ministre de l’Agriculture et de l’Alimentation ja SICA des betteraviers d’Etrepagny
      (Asia C-183/22)
      (2022/C 213/41)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Conseil d'État
      
         Pääasian asianosaiset
      
      
         Valittaja: Saint-Louis Sucre
      
         Vastapuolet: Premier ministre, Ministre de l’Agriculture et de l’Alimentation ja SICA des betteraviers d’Etrepagny
      
         Ennakkoratkaisukysymykset
      
      
                  1)
               
               
                  Onko 17.12.2013 annetun asetuksen (EU) N:o 1308/2013 (1) 153 artiklan 1 kohdan b alakohdassa muotoiltua sääntöä, jonka mukaan tuottajaorganisaation perussäännössä on määrättävä vaatimuksesta, jonka mukaan sen jäsenet voivat kuulua ”tietyn tilan tietyn tuotteen osalta vain yhteen tuottajaorganisaatioon”, tulkittava siten, että se koskee vain tuottajajäseniä?
               
            
                  2)
               
               
                  Jotta voitaisiin varmistua siitä, että asetuksen (EU) N:o 1308/2013 153 artiklan 2 kohdan c alakohdassa säädettyä sitä periaatetta, jonka mukaan tuottajaorganisaation tuottajajäsenillä on oltava demokraattinen määräysvalta organisaatiossaan ja sen päätöksenteossa, on noudatettu,
                  
                              —
                           
                           
                              onko organisaation jäsenten riippumattomuutta arvioitaessa huomioon otettava yksinomaan, onko niiden pääoma yhden ja saman luonnollisen henkilön tai oikeushenkilön hallussa, vai onko tätä arvioitaessa huomioon otettava myös muita kytköksiä, kuten muiden kuin tuottajajäsenten osalta jäsenyys samassa edunvalvontajärjestössä tai tuottajajäsenten osalta johtotehtävien hoitaminen tällaisessa järjestössä?
                           
                        
                              —
                           
                           
                              riittääkö tuottajajäsenten tuottajaorganisaatiossa tosiasiallisesti käyttämän määräysvallan toteamiseen se, että niillä on äänten enemmistö, vai onko tutkittava, onko yhden tai useamman muun kuin tuottajajäsenen äänimäärä, kun otetaan huomioon äänten jakautuminen aidosti riippumattomien jäsenten kesken, sellainen, että se voi tai ne voivat ilman enemmistöäkin valvoa tuottajaorganisaation päätöksentekoa?
                           
                        
            
         (1)  Maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17.12.2013 annettu Euroopan parlamentin ja neuvoston asetus (EU) N:o 1308/2013 (EUVL 2013, L 347, s. 671).